钦定古今图书集成/明伦汇编/闺媛典/第113卷 > 皇清十九 > 李雕姑
## 钦定古今图书集成/明伦汇编/闺媛典/第113卷 > 皇清十九 > 李雕姑

按《漳州府志》：“李雕姑，平和人。生而秀慧，以孝闻。年十八，许字龙溪赵氏。越四年赵没，姑悲痛不胜，潜毁妆衣布素。明年，父将改聘，姑泣谓其嫂曰：‘赵郎不幸夭折，无再配理。今赵不能迎我归，是使我自绝于人世也。有父有母，幸慰存之’。嫂心窃笑之。日暮，幼弟方明烛读书，姑令大书‘节义’” 两字，明晨洗妆缢死。父母大惊，悔曰：“吾误待此女矣。” 因遣人赴赵。至殓，颜色如生。县令亲往祭之，旌其门。